laion/Wikipedia-Exotic huggingface dataset:
עונת 2014/2015 בפרמייר ליג

עונת 2014/2015 הייתה העונה ה-23 של פרמייר ליג שהיא הליגה האנגלית הבכירה בכדורגל. העונה החלה ב-16 באוגוסט 2014 והסתיימה ב-24 במאי 2015. הליגה הבכירה כללה 20 קבוצות. לסטר סיטי, ברנלי וקווינס פארק ריינג'רס היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. צ'לסי זכתה באליפות בפעם החמישית בתולדות המועדון. בסוף העונה לפוטבול ליג ירדו האל סיטי, ברנלי וקווינס פארק ריינג'רס. במקומן לליגה הבכירה עלו בורנמות', ווטפורד ונוריץ' סיטי. ארגנטינה סרחיו אגוארו ממנצ'סטר סיטי כבש 26 שערים וזכה בתואר מלך השערים. בלגיה אדן הזאר מצ'לסי זכה בפרס כדורגלן השנה של התאחדות עיתונאי הכדורגל האנגלית. בלגיה אדן הזאר מצ'לסי זכה בפרס כדורגלן השנה שהוענק על ידי התאחדות שחקני הכדורגל. ג'ו הארט ממנצ'סטר סיטי זכה ב"פרס כפפת הזהב" לשוער הטוב של העונה. זאת בפעם הרביעית בקריירה. מדיה וקבצים בנושא עונת 2014/2015 בפרמייר ליג בוויקישיתוף נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
עונת 2016/2017 בליגת העל בכדורסל

עונת 2016/2017 בליגת העל בכדורסל הייתה העונה ה-63 של התחרות הארצית הבכירה לכדורסל בישראל והעונה ה-17 של ליגת העל. מספר הקבוצות היה 12. לאחר הסיבוב השלישי, שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לפיינל פור. על ניצחון במשחק הוענקו שתי נקודות ונקודה בודדת הוענקה על הפסד. לליגה העליונה עלתה הפועל גלבוע גליל. העונה הסדירה החלה ב-8 באוקטובר 2016 והסתיימה ב-15 במאי 2017. בהתאם לתוצאות העונה הסדירה ולאחר הסיבוב השלישי, האחרונה בטבלה, מכבי קריית גת, ירדה ליגה. מכבי חיפה, שסיימה את העונה במקום ה-8, הפכה לקבוצה הראשונה בהיסטוריה שמדיחה בסדרת רבע הגמר את מוליכת הטבלה, הפועל חולון. מכבי תל אביב שברה שיא שלילי בכך שלא זכתה באליפות שלוש עונות ברציפות, דבר שלא קרה לה מעולם. הפועל ירושלים הפכה לקבוצה השלישית בהיסטוריה שחוזרת מפיגור 2:0 ומנצחת את סדרת רבע הגמר 2:3. כמו כן ניצחה ירושלים במשחק הגמר את מכבי חיפה וזכתה בתואר האליפות בפעם השנייה בתולדותיה. קבוצות ליגת העל   הפועל אילת מכבי חיפה מכבי קריית גת בני הרצליה הפועל חולון הפועל ירושלים הפועל תל אביב מכבי תל אביב הפועל גלבוע גליל מכבי ראשון לציון עירוני נהריה מכבי אשדוד/באר טוביה ג'ון דיברתולומיאו ממכבי חיפה נבחר לשחקן העונה. מארק ליונס מהפועל תל אביב היה מלך הסלים עם 20.1 סלים למשחק. כרם משעור מבני הרצליה היה מלך הסלים הישראלי עם 14.5 סלים למשחק. כרם משעור מבני הרצליה היה מלך הריבאונדים וגם מלך הריבאונדים הישראלי עם 10.3 ריבאונדים למשחק. גרגורי ורגאס ממכבי חיפה היה מלך האסיסטים עם 6.8 אסיסטים למשחק. גביע המדינה בכדורסל 2016/2017 גביע ווינר בכדורסל 2016/2017 מידע מאתר מנהלת הליגה אולם אלון בקריית גת לא אושר בידי הליגה ולכן הקבוצה עברה לארח משחקים באשקלון
Medicine (שיר של שאקירה)

Medicine (בעברית: תרופה) הוא שיר של הזמרת הקולומביאנית שאקירה, מאלבום האולפן העשירי שלה Shakira, בהשתתפות בלייק שלטון. השיר נערך בטקס של האקדמיה הארצית ה-49 של פרסי מוזיקת הקאנטרי ב-6 באפריל 2014, ובילה שבוע אחד במצעד שירי הקאנטרי, שם התברג במקום ה-57. השיר נכתב על ידי שאקירה לצד מארק ברייט והילרי לינדזי, והופק על ידי שאקירה ומיכאל ג'יימס. לאחר ההצלחה של אלבום האולפן התשיעי שלה, Sale el Sol, בשנת 2010, שאקירה אמרה בנובמבר 2011, "התחלתי לחקור ולהשתמש באולפן ההקלטות בכל פעם שיש לי זמן בברצלונה וכאן במיאמי". אני עובדת עם מפיקים שונים ודי ג'יים שונים, ואני מנסה למצוא מקורות השראה חדשים ומוטיבציה מוזיקלית חדשה. אני רוצה לחזור לאולפן. הגוף שלי מבקש את זה". בשנת 2012, דווח כי שאקירה תראה את הווידאו עבור שיר בשם - "Truth or Dare (אמת או חובה)" בליסבון, פורטוגל. עם זאת, בשל ההיריון של שאקירה, השיר לא יצא כמתוכנן. מאוחר יותר, במרץ 2014, הסבירה שאקירה לבילבורד כי "זה היה שנתיים וחצי של עשיית שירים, להביס אותם, לעשות אותם שוב, לעשות שמונה גרסאות של כל שיר, ללדת, ולחזור לאולפן, וזה מה שבעצם מתחבר מחדש לשירים שלי". לשיר הועלתה תמונה בערוצה של שאקירה ביוטיוב אשר צברה קרוב ל-4 מיליון צפיות. בספוטיפיי צבר למעלה מ-9 מיליון השמעות. מידע על היצירה "Medicine" באתר מיוזיק בריינז סרטון השיר "Medicine" באתר יוטיוב Shakira. (Expanded Edition), נבדק ב-2020-04-01
Medicine

האם התכוונתם ל... רפואה רפואה – מקצוע וענף מדעי העוסק באבחון, מחקר וטיפול במחלות, במניעתן ובשיפור הבריאות. Medicine (כתב עת) – כתב עת רפואי מוזיקה Medicine – שיר של שאקירה בשיתוף בלייק שלטון Medicine – שיר של ג'ניפר לופז פרסומי Medicine
ונילה אליינס

ונילה אליינס (באנגלית: Vanilla Alliance) היא ברית חברות תעופה שנוסדה בספטמבר 2015 על מנת לשפר את טיסות ההמשך באזור האוקיינוס ההודי על ידי חיזוק שיתוף הפעולה בין חברות התעופה של האזור. בסופו של דבר, הברית רוצה להגדיל את התיירות, המסחר והקשרים העסקיים באזור. החברות המייסדות הן: אייר אוסטרל, אייר מדגסקר, אייר מאוריציוס, אייר סיישל ו-Int'Air Îles. בחודש אוגוסט 2010, איי סיישל, מאוריציוס, מדגסקר, קומורו, ראוניון, מאיוט ו-האיים המלדיביים התאחדו תחת המותג "Vanilla Islans" כדי לקדם את התיירות באזור כולו. בשנת 2012 הוועדה של האוקיינוס ההודי (IOC) אירחה כנס על מצב של טיסות בתוך האוקיינוס ההודי . נקבע כי המודל העסקי הנוכחי של חברות תעופה לא הייתה בת-קיימא, וכי מחירי הכרטיסים אזורי טיסות היו גבוהים מדי, בהשוואה לטיסות פנים-באירופה ובהקריביים. ב-20 במאי 2015, מועצת השרים של הוועדה של האוקיינוס ההודי נפגשה ב - אנטננריבו לחתימת הסכם להקמתה של ברית. חברות התעופה היו צפויות לחתום על ההסכם  ב-18 ביוני, אולם מועד זה נדחה בשל שביתה באייר מדגסקר. המטרות הראשונות של הברית הן: הגברת תדירות הטיסות בין האיים, מחירי טיסות זולים יותר ממה שהיה נהוג עד אז ושותפות קוד בין החברות. הועלתה הצעה להקים חברת תעופה במתכונת לו-קוסט שתמשוך יותר תיירים. צרפת אייר אוסטרל – ראוניון (חברה מייסדת) מדגסקר אייר מדגסקר – מדגסקר (חברה מייסדת) מאוריציוס אייר מאוריציוס – מאוריציוס (חברה מייסדת) סיישל אייר סיישל – סיישל (חברה מייסדת) קומורו Int'Air Îles – קומורו (חברה מייסדת) מדיה וקבצים בנושא ונילה אליינס בוויקישיתוף אתר האינטרנט הרשמי של ונילה אליינס Philo, Madiha and Uranie, Sharon (23 September 2015). "Marketing plan for tourism destinations of the Indian Ocean islands". "ACCORD DE CRÉATION DE L’ALLIANCE VANILLE : L’opportunité d’une compagnie aérienne régionale low-cost évoquée". Dron, Alan (23 July 2015). Amla, Hajira (26 May 2015). "Indian Ocean airlines seal cooperation with Vanilla Alliance".
יארוסלב רקיצקי

יארוסלב וולודימירוביץ' רקיצקי (באוקראינית: Ярослав Володимирович Ракицький; נולד ב-3 באוגוסט 1989 בעיר פרשוטרבנבסק שבמחוז דניפרופטרובסק) הוא מגן כדורגל אוקראיני המשחק בקבוצת שחטאר דונצק. רקיצקי החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2006 קודם לקבוצה הבוגרת. רקיצקי שיחק תחילה במסגרת קבוצת המילואים של שחטאר. להרכב הקבוע של הקבוצה שובץ כעבור 3 שנים בעונת 2009/2010. בינואר 2019 חתם בזניט תמורת 10 מיליון יורו לתקופה של 3.5 שנים. הוא הופיע לראשונה במדי הכחולים-לבנים ב-12 בפברואר 2019 כשעלה בהפסד הקבוצה 1:0 לפנרבחצ'ה בשלב 32 האחרונות של הליגה האירופית. את שער הבכורה במדי זניט הבקיע בניצחון קבוצתו 1–3 במשחק המחזור ה-21 נגד אורנבורג ב-31 במרץ 2019. בפברואר 2022, עזב את זניט בעקבות הפלישה הרוסית לאוקראינה. ב-23 ביולי 2022 חתם על חוזה לשנה עם הקבוצה הטורקית "אדנה דמירספור" מליגת העל הטורקית. בדצמבר 2022 עזב את טורקיה. ב-16 בינואר 2023 הודיעה הנהלת קבוצת שחטאר דונצק כי רקיצקי שב לשורותיה. זמן קצר לאחר מכן, שב להתבלט כקשר מרכזי בה וסייע לקבוצתו בניצחונותיה על יריבתה המושבעת דינמו קייב וכן בניצחון הסנסציוני על ברצלונה בליגת האלופות. בשנת 2009 זומן רקיצקי לנבחרת הצעירה. הוא שיחק 17 משחקים, הבקיע 3 שערים. בשנת 2011 היה בסגל הנבחרת באליפות אירופה לנבחרות צעירות ושותף בכל שלושת משחקי הנבחרת בתחרות. בנבחרת הלאומית של אוקראינה משחק רקיצקי מאז אוקטובר 2010. משחקו הראשון במדי הנבחרת היה במסגרת מוקדמות מונדיאל 2010 מול אנגליה. רקיצקי היה בסגל נבחרת אוקראינה ליורו 2012 והשתתף באחד מתוך שלושת משחקי הנבחרת בתחרות. ביורו 2016 זומן שוב לנבחרת - השתתף בשני משחקים בתחרות. לאחר מעברו לרוסיה, בפברואר 2019, הוא לא זומן לסגל הנבחרת. קבוצתיים שחטאר אליפות אוקראינה: 2009/2010 ,2010/2011 ,2011/2012, 2012/2013, 2013/2014 ,2016/2017, 2017/2018 הגביע האוקראיני: 2010/2011, 2011/2012, 2012/2013, 2015/2016 ,2016/2017, 2017/2018 הסופר קאפ האוקראיני: 2010, 2012, 2013, 2014, 2015, 2017 זניט אליפות רוסיה: 2018/2019, 2019/2020, 2020/2021 הגביע הרוסי: 2019/2020 הסופר קאפ הרוסי: 2020, 2021 יארוסלב רקיצקי, ברשת החברתית אינסטגרם יארוסלב רקיצקי, באתר Transfermarkt יארוסלב רקיצקי, באתר Soccerway יארוסלב רקיצקי, באתר WorldFootball.net יארוסלב רקיצקי, באתר National Football Teams יארוסלב רקיצקי, באתר FootballDatabase.eu Ярослав Ракицкий переходит в «Зенит» מיכאל יוכין‏, הבוגד שהביא אליפות: ירוסלב ראקיצקי נטש את אוקראינה כדי לכבוש את רוסיה, באתר וואלה, 21 באפריל 2019 שחקנה של זניט לא בנבחרת מסיבה פוליטית?, באתר ערוץ הספורט, 5 במרץ 2019
שש כלכלי

שש כלכלי היה מגזין אקטואלי-כלכלי יומי ששודר בערוץ כאן 11 בימי חול בשעות 18:05–19:00 בהגשת דב גיל-הר וקרן אוזן. התוכנית כללה פאנל פרשנים, ראיונות וכתבות. ב-15 במאי 2017 הייתה לתוכנית טלוויזיה השנייה של כאן 11 ובאותו יום שודרה התוכנית הראשונה, בהגשת דב גל-הר. ב-26 ביוני הפכה התוכנית למוגשת בהגשה זוגית, עם הצטרפות קרן אוזן, לשעבר מגישה ברדיו דרום, לכחצי מהתוכניות מדי שבוע לצידו של גיל-הר. התוכנית האחרונה שודרה ב-10 באוקטובר, ביום בו הסתיים ההסכם עם אולפני הרצליה למיקור חוץ לשלוש תוכניות, והתאגיד כאן החליט לא לחדשה כתוכנית בהפקה פנימית. התוכנית הוחלפה בתוכנית ערב ערב, שמשודרת מדי יום חול בשעות 18:00–19:00, בהגשה זוגית לסירוגין של דב גיל-הר, רינת ספיבק וקרן אוזן. אתר האינטרנט הרשמי של שש כלכלי כאן באמת, הדסק הכלכלי של התאגיד כאן ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
חדשות השבוע (מהדורת חדשות)

"חדשות השבוע" (מ-19 במאי 2017 עד 15 בספטמבר 2017 נקראה המהדורה המרכזית של חדשות השבוע) הייתה מהדורת חדשות שבועית ששודרה בערוץ כאן 11 בימי שישי בשעות 19:55–21:30. בתחילתה שודר מבזק חדשות, לאחר מכן דיונים באולפן, ובחצי השני כתבות מגזיניות ובסיומה תחזית מזג האוויר. השעה הראשונה של המהדורה המרכזית שודרה במקביל ברשת כאן ב'. שידור התוכנית החל ב-19 במאי 2017 עם פתיחת שידורי התאגיד, בהגשת תמר אלמוג ויאיר ויינרב. התוכנית קמה זמנית כהמשך לתוכנית המגזין "יומן", אשר שודרה בערוץ הראשון, עם אותם מנחים ובאותה משבצת שידור. הכוונה הייתה להמשיך באותה מתכונת באופן זמני, עד לשינוי במבנה התוכנית ובחירת מנחים אחרים. ב-29 בדצמבר 2017 הגישו ויינרב ואלמוג את התוכנית בפעם האחרונה, וב-5 בינואר 2018 החל להגיש אותה אמיר בר שלום, שהיה המנחה הקבוע שלה עד שנת 2019. מהדורת החדשות שודרה עד פברואר 2019, אז הוחלפה ובמקומה משודרת כיום מהדורת החדשות ״חדשות שישי״ (עד 25 בנובמבר 2022 נקראה השבוע) אתר האינטרנט הרשמי של חדשות השבוע נועה פרייס‏, בפריים טיים של "כאן": ניקי גולדשטיין וסדרה מהיוצר של "חוק וסדר" ששודרה ברשות, באתר וואלה, 14 במאי 2017 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
בית כנסת החסידה הלבנה

בית כנסת החסידה הלבנה (בגרמנית: Synagoge zum Weißen Storch) נוסד במאה ה-19 בברסלאו, כיום ורוצלב שבפולין. בניין בית הכנסת נחנך מחדש בשנת 2010, לאחר שיפוץ מקיף שנמשך עשר שנים. בית הכנסת משמש כמרכז דתי ותרבותי של הקהילה היהודית המקומית, תחת חסותו של איחוד הקהילות היהודיות בפולין. זהו בית הכנסת היחיד בוורוצלב אשר שרד לאחר השואה. בניין בית הכנסת נחנך בשנת 1829, עוד בעת שהעיר הייתה ידועה בשם ברסלאו והייתה חלק מממלכת פרוסיה. המבנה בן שלוש קומות, בסגנון ניאו קלאסי, תוכנן על ידי האדריכל קרל פרדיננד לנגהנס (1781-1869).לנגהנס היה מן הבולטים באדריכלי שלזיה במאה ה-19 ותכנן תיאטראות רבים ברחבי גרמניה. בברסלאו הוא תכנן אף את בית האופרה. העיצוב הפנימי המקורי של המבנה, אשר איננו קיים עוד, תוכנן על ידי הצייר רפאל בלאו (1771–1836) ובנו הרמן בלאו (1804–1850). שמו של בית הכנסת זהה לשמו של פונדק אשר בעבר עמד באותו האתר. אולם התפילה הראשי מוקף משלושה צדדים בעזרת נשים. מן המבנה המקורי שרדה מסגרת העץ של ארון קודש ופרט עיצובי של לוחות הברית, עליהן עשרת הדיברות. במהלך ליל הבדולח פנים המבנה נהרס על ידי האס אה, אשר אף קרעו את ספרי התורה בארון הקודש. באותו לילה נשרף עד היסוד אף בית כנסת חדש, אשר שימש את הקהילה הנאולוגית בעיר. בית כנסת החסידה הלבנה נמלט מגורל דומה כיוון שהיה ממוקם קרוב למבנים אחרים והפורעים היו מודאגים כי האש תתפשט למבנים סמוכים בבעלות לא יהודית. לאחר ליל הבדולח בית הכנסת שופץ על ידי הקהילה היהודית ושימש יהודים מכל הזרמים עד לשנת 1943. באותה שנה השתלטו הנאצים על הבניין והפכו אותו למחסן רכוש יהודי שהוחרם. בעת שתושבי הקהילה היהודית בעיר נאספו ונשלחו למחנות השמדה, שימש חצר בית הכנסת כנקודת איסוף באופן דומה לאומשלאגפלאץ בוורשה. לאחר המלחמה השיבו שלטונות העיר ורוצלב את המבנה לידי הקהילה היהודית החדשה בעיר. הבניין שימש כבית תפילה ומרכז קהילתי וסבל מתקצוב מועט והתנכלויות נישנות של גורמים אנטישמיים בעיר, אשר פעלו ככל הנראה בשליחות המשטר הקומוניסטי. שנים ספורות לאחר אירועי מרץ 1968 בפולין, במהלכם התנהל מסע הסתה אנטישמי בחסות השלטון, עזבו רוב יהודי העיר את פולין והפעילות בבית הכנסת פסקה. בית הכנסת היה בשימוש עד 1974 כאשר הרשויות הפקיעו את המבנה ונתנו אותו לשימושה של אוניברסיטת ורוצלב, אשר הפכה אותו לבניין ספרייה. בשנת 1989 העבירה האוניברסיטה את המבנה לידי האקדמיה למוזיקה. בשנת 1995 נרכש המבנה על ידי חברה פרטית. לאחר מכן חזר לידי הקהילה היהודית והיה בשיפוצים במשך שנים. השיפוצים הושלמו ובית הכנסת נחנך מחדש בשנת 2010. במבנה פועל גם מוזיאון יהודי. ב-2014, נערך בבית הכנסת טקס הסמכה לרבנות של ארבעה רבנים ושלושה חזנים, זאת לראשונה מאז מלחמת העולם השנייה. שר החוץ הגרמני השתתף בטקס. מדיה וקבצים בנושא בית כנסת החסידה הלבנה בוויקישיתוף בית הכנסת באתר הקהילה היהודית בוורוצלב, (בפולנית) תולדות בית הכנסת (באנגלית) "Gminy zrzeszone w Związku Gmin Wyznaniowych Żydowskich". Jewish communities belonging to the Union of Religious Communities (בפולנית). Forum Żydów Polskich. 2010. אורכב מ-המקור ב-23 בספטמבר 2010. נבדק ב-17 ביולי 2012. {{cite web}}: (עזרה) "White Stork synagogue in Wroclaw reopens 61 years after its destruction". World Jewish Congress website. World Jewish Congress. 12 במאי 2010. נבדק ב-23 במאי 2017. {{cite web}}: (עזרה) Wrocław synagogue rededicated. White Stork Synagogue restored Polish Radio. Retrieved May 23, 2017. Polish city marks first rabbinic ordination since World War II, The Times of Israel, September 3, 2014
התעתיק מלועזית לעברית

כללי התעתיק מלועזית לעברית הם מכלול הדרכים שמטרתן לתת מענה לצורך לתעתק שמות משפות שאינן שמיות לשפה העברית. הדיון לגבי כללי התעתיק מלועזית לעברית החל כבר במסגרת ועד הלשון העברית, שפרסם את תקנותיו בכרך י"א של "לשוננו". הדיון הראשון בנושא במסגרת האקדמיה ללשון החל ב־29 באוקטובר 1969, במהלכו אושרו כללי התעתיק הישנים מלועזית לעברית ב־18 ביוני 1975 (ישיבה קכ"ג). הכללים החדשים של האקדמיה ללשון העברית נקבעו לאחר הדיון השני בנושא, שנערך בין התאריכים 12 בינואר 2004 ל־21 במאי 2007 (תאריך אישור הכללים), כשהם מבטלים את הישנים. בישיבת מליאת האקדמיה ב־30 באוקטובר 2017 (ישיבה שנ"ה) אושר תיקון בכללים. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא יש להשוות בין שני המסמכים שבהערת השוליים הרביעית ולערוך את הפסקה בהתאם.. הערה: השימוש באות חי"ת נעשה רק לצורכי הדגמה. הערה: השימוש במ"ם סופית נעשה רק לצורכי הדגמה. *הדו־תנועות aw ,ew ,oy תועתקו לפעמים לעברית בדרכים אחרות: – aw: םוּ (בלי ניקוד: םו). – ew: םֵי (בלי ניקוד: םי); םֶוְ או םַוְ (בלי ניקוד: אוו). – oy: םֵ (בלי ניקוד – ללא סימן). בדו־תנועות העולות מותרות שתי אפשרויות – פירוק הדו־תנועה לשתי הברות באמצעות השימוש באות א' (לדוגמה: בּוּאֵנוֹס, ובכתיב חסר ניקוד: בואנוס), או בלי א' (לדוגמה: בְּוֵנוֹס, ובכתיב חסר ניקוד: בוונוס). הדו־תנועה [ya] תיכתב כ־יא. בדרך כלל לא מציינים הכפלת עיצורים בתעתיק, אבל אפשר לסמן הכפלה זו בדגש חזק אם רואים בכך צורך. לדוגמה: אַנָּה (Anna – שם באיטלקית, שפה שבה ניתנת חשיבות רבה יותר להגייה נכונה של עיצורים מוכפלים). כשההגיים [p] או [b] באים אחרי תנועה, ההברה נחשבת לסגורה ומנוקדת בהתאם (בתנועות a ו־e). מסמנים דגש ב־י' עיצורית הבאה אחרי התנועה i (לדוגמה: אַנְגְלִיָּה, בכתיב חסר ניקוד: אנגלייה). לא מסמנים דגש קל באותיות ג, ד, ג' (גימ"ל גרושה), ד' (דל"ת גרושה) ו־ת' (ת"ו גרושה). הברה הנפתחת בתנועה תיכתב ב־א'. אפשר לציין תנועת a ב־א' כדי להימנע מעמימות בנוגע לצורת הקריאה של המילה. כמו כן, כדאי לכתוב אותה (בלי ה־א') בעיקר בשמות קצרים שאורכם שתי אותיות או שלוש. ראו התנועות, התנועה a לעיל והדיפתונגים העולים, חלק 2 לעיל. שמות שכבר כותבים אותם בלי א' לא יאבדו את הכתיב הנפוץ שלהם, וימשיכו להיכתב בלי א'. רשימת עיצורים, רשימת תנועות אלפבית פונטי בינלאומי (IPA) אלפבית עברי פונטיקה, פונולוגיה, פונמה, הברה ניקוד כתיב עברי התעתיק: הכללים ועל הכללים, העברית ס, א–ב, האקדמיה ללשון העברית, תשע"ב על הברות ועל החלוקה להברות, באתר ויקיספר. רונית גדיש, התעתיק מעברית לאותיות לטיניות, באתר האקדמיה ללשון העברית, 7 במאי 2020 ישיבה צ"ג, באתר האקדמיה (בארכיון האינטרנט). כללי התעתיק, באתר האקדמיה (בארכיון האינטרנט). התעתיק, באתר האקדמיה לפני שחודש (בארכיון האינטרנט). ישיבה קכ"ג, באתר האקדמיה (בארכיון האינטרנט). התעתיק מלועזית לעברית, באתר האקדמיה (בארכיון האינטרנט). התעתיק מלועזית לעברית, לפני שחודש ב־30 באוקטובר 2017 (בארכיון האינטרנט). ישיבה רע"ד, באתר האקדמיה (בארכיון האינטרנט). ישיבה רצ"ז, באתר האקדמיה (בארכיון האינטרנט).
פיליפ בודקיבסקי

פיליפ ויאצ'סלבוביץ' בודקיבסקי (באוקראינית: Пилип В'ячеславович Будківський; נולד ב-10 במרץ 1992 בקייב) הוא כדורגלן אוקראיני המשחק בעמדת החלוץ בקבוצת זוריה לוהנסק. החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2009 קודם לקבוצה הבוגרת. בשורות הקבוצה הבוגרת של שחטאר הוא לא שיחק באף משחק רשמי. הנהלת החברה השאילה אותו לקבוצות אחרות : עונה אחת הוא שיחק ב איליצ'בץ מריאופול, לאחר מכן שיחק תקופה קצרה בסבסטופול. בהמשך - שיחק שלוש עונות במדי זוריה לוהנסק. בעונת 2016/2017 הוא הושאל לקבוצת אנז'י מחצ'קלה מהליגה הרוסית. בתחילת עונת 2017/2018 הושאל לקורטרייק הבלגית, אך באמצע העונה שב לאנז'י. בתחילת עונת 2018/2019 הושאל לקבוצת סושו מהליגה הצרפתית השנייה. בינואר 2020 עבר לקבוצת דסנה צ'רניהיב. בודקיבסקי שיחק בכל שכבות הגיל של הנבחרות הלאומיות של אוקראינה. בתחילת 2008 שיחק את משחקו הראשון בשורות נבחרת הנערים של אוקראינה. לאחר 9 משחקים במדי נבחרת הנערים עבר לנבחרת הנוער של אוקראינה. הוא שיחק בנבחרת הנוער במשך שנתיים. מנבחרת הנוער המשיך בודקיבסקי לנבחרת הצעירה. הוא שיחק 26 משחקים, הבקיע 19 שערים. נכון להיום (2017) פיליפ בודקיבסקי הוא מלך השערים של הנבחרת בכל הזמנים. בנבחרת הלאומית של אוקראינה משחק בודקיבסקי מאז אוקטובר 2014. משחקו הראשון במדי הנבחרת היה מול בלארוס במסגרת מוקדמות יורו 2016. הוא נכנס כמחליף בדקה 79. בודקיבסקי היה בסגל נבחרת אוקראינה ליורו 2016, אך לא שותף באף אחד מהמשחקים בטורניר. נכון לינואר 2019 שיחק בודקיבסקי 6 משחקים במדי הנבחרת, אך רק באחד מהם שיחק את מלוא 90 הדקות. בשאר המשחקים נכנס כשחקן מחליף. פיליפ בודקיבסקי, ברשת החברתית אינסטגרם פיליפ בודקיבסקי, באתר Transfermarkt פיליפ בודקיבסקי, באתר Soccerway פיליפ בודקיבסקי, באתר WorldFootball.net פיליפ בודקיבסקי, באתר National Football Teams פיליפ בודקיבסקי, באתר FootballDatabase.eu
קייסריספור

קייסריספור (בטורקית: Kayserispor) הוא מועדון כדורגל טורקי מהעיר קייסרי בטורקיה. צבעי המועדון אדום וצהוב. המועדון משחק את משחקי הבית שלו באצטדיון קאדיר האש. בשנת 2008 זכה המועדון בגביע הטורקי. המועדון הגיע למקום חמישי בליגת העל הטורקית ארבע פעמים: בשנת 2005/06, 2006/07, 2007/08, ו-2012/13. המועדון היה גם אחד הזוכים במשותף בגביע האינטרטוטו של שנת 2006. בשנת 2022 הגיעה הקבוצה עד לגמר הגביע הטורקי אך הפסידה בהארכה 2–3 לסיוואספור. נכון ל-20 בספטמבר 2022 הגביע הטורקי: 2007/2008 מדיה וקבצים בנושא קייסריספור בוויקישיתוף אתר האינטרנט הרשמי של קייסריספור קייסריספור, ברשת החברתית פייסבוק קייסריספור, ברשת החברתית אקס (טוויטר) קייסריספור, ברשת החברתית אינסטגרם קייסריספור, ברשת החברתית טיקטוק קייסריספור, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא טורקיה. אתם מוזמנים לתרום לוויקיפדיה ולהרחיב אותו.
ניקולה סאנסונה

ניקולה סאנסונה (באיטלקית: Nicola Sansone; נולד ב-10 בספטמבר 1991) הוא כדורגלן איטלקי המשחק בלצ'ה בעמדת החלוץ. סאנסונה נולד במינכן שבגרמניה למשפחה ממוצא איטלקי. סאנסונה התחיל את הקריירה שלו בקבוצת הילדים של נופרלאך ובגיל 10 הצטרף לבאיירן מינכן שבה שיחק עד קבוצת הנוער. בינואר 2010 ערך סאנסונה את הופעת הבכורה שלו בקבוצת המילואים של הקבוצה במשחק הליגה נגד דינמו דרזדן. ב-23 באוקטובר 2010 הבקיע את שער הבכורה שלו בקריירה בהפסד 2–3 לרוט וייס אהלן. בקיץ 2011 חתם בפארמה ותוך זמן קצר הושאל ממנה לקרוטונה מהסרייה ב'. בסיום העונה חזר לפארמה. ב-26 בספטמבר 2012 סאנסונה ערך את הופעת הבכורה שלו בסרייה א' בתיקו 1-1 נגד גנואה. ב-28 באוקטובר 2012 הבקיע את שער הבכורה שלו בליגה בניצחון 1–3 נגד טורינו. ב-21 בינואר 2014 סאנסונה חתם בססואולו, העולה החדשה לסרייה א' תמורת 2.5 מיליון אירו. בעונת 2015/2016 סאנסונה היה שותף לעונה הטובה ביותר בהיסטוריה של המועדון שסיים במקום השישי בליגה הראשונה ובה גם היה מלך השערים עם 7 שערי ליגה ביחד עם דומיניקו ברארדי. ב-7 באוגוסט 2016 סאנסונה חתם בויאריאל ל-5 שנים תמורת 13 מיליון אירו. ב-20 באוגוסט הוא ערך את הופעת הבכורה שלו בתיקו 1-1 נגד גרנדה. ב-10 בספטמבר סאנסונה הבקיע את שער הבכורה שלו במועדון בניצחון 0–2 נגד מאלגה. ב-4 בינואר 2019 הושאל לבולוניה עד לסוף העונה. בקיץ 2019 חתם באופן קבוע בבולוניה. ב-11 בספטמבר 2023 חתם בלצ'ה. אף על פי שנולד בגרמניה, סאנסונה החליט לנצל את מוצאו האיטלקי ולייצג את איטליה. סאנסונה שיחק בכל הנבחרות הצעירות של איטליה ואף הגיע עם הנבחרת הצעירה לגמר אליפות אירופה בכדורגל עד גיל 21 - 2013 בו הפסידה לספרד. ב-16 ביוני 2015 סאנסונה ערך את הופעת הבכורה שלו בנבחרת הבוגרת בהפסד 0–1 לפורטוגל. מדיה וקבצים בנושא ניקולה סאנסונה בוויקישיתוף ניקולה סאנסונה, באתר Transfermarkt ניקולה סאנסונה, באתר Fussballdaten.de (בגרמנית) ניקולה סאנסונה, באתר Soccerway ניקולה סאנסונה, באתר BDFutbol ניקולה סאנסונה, באתר WorldFootball.net ניקולה סאנסונה, באתר National Football Teams ניקולה סאנסונה, באתר FootballDatabase.eu
אירית רחמים

אירית רחמים (נולדה ב-7 בינואר 1974) היא מפיקת אירועים ישראלית. זוכת העונה החמישית של תוכנית המציאות "הישרדות איי קמרינס". נולדה בברזיל. בעת הולדתה, אמה הביולוגית מסרה אותה לבית יתומים. בהיותה בת חצי שנה, ברטין ואורי רחמים, ישראלים ממוצא עיראקי, אימצו אותה וגידלו אותה כבתם בישראל. רחמים גדלה בחולון. כנערה, החלה לרקוד בלהקת הרקדנים הצעירים בחולון, ולאחר מכן ניהלה להקת רקדניות משלה. לאחר שהתייתמה בטרם עת מהוריה המאמצים בתחילת שנות ה-20 לחייה – זכתה לסיוע מצד אהובה ויצחק ברזילי שעסקו בארגון תצוגות אופנה והפקות אחרות. מ-2004 החלה להפיק אירועים באופן עצמאי, וכיום היא מפיקה חתונות, אירועי בר מצווה, בת מצווה, ואירועי יוקרה נוספים. ב-2011 ניצחה את העונה החמישית של תוכנית המציאות "הישרדות איי קמרינס" בערוץ 10, כשבגמר זכתה ברוב קולות המושבעים בתואר השורדת האחרונה, וכן הוענק לה הפרס הגדול על סך מיליון ש"ח. ב-2019 השתתפה בתוכנית הדוקו-ריאליטי של הוט "גולסטאריות", בעונתה השביעית. ב-2021 השתתפה בתוכנית המציאות "משחקי השף" ברשת 13, במסלול ה-VIP. בשנים 1994 –2001 רחמים הייתה נשואה ליורם חזן. ב-2002 רחמים נישאה בשנית לכדורגלן העבר לירון בסיס. בסיום מסיבת הרווקות שלה בתל אביב, התרחש הפיגוע בסי פוד מרקט. היא הסתתרה, ובזכות כך לא נפגעה בגופה. כשהיו נשואים שינתה את שמה לאירית רחמים-בסיס. ב-2012 רחמים ובסיס התגרשו, ולהם שני ילדים משותפים. בשנים 2015–2023 רחמים הייתה בזוגיות עם איש העסקים עמוס לוזון. בנובמבר 2022 רחמים חשפה כי היא מתמודדת עם התמכרותה לקניות וסיפרה על הטיפול שעברה.[דרוש מקור] מתגוררת בתל אביב-יפו. סמדר שיר, קרב ההישרדות של אירית רחמים, באתר "ידיעות אחרונות", 29 ביוני 2016 אמיר צומר ואיתן שפיר‏, אירית רחמים: "הסלבס שעובדים איתי לא מקבלים כלום בחינם", באתר וואלה, 2 במאי 2019 סמדר שיר, רחמים ידעה, באתר "ידיעות אחרונות", 14 במאי 2021 רז שכניק, פינג פונג - אירית רחמים, באתר "ידיעות אחרונות", 20 במאי 2020 הפקת אירועים: 5 הנשים המובילות בישראל, באתר onlife ליאת רון, "התקשרתי ללירון, להיפרד ממנו לתמיד", באתר nrg‏, 6 במרץ 2002 יפעת הללי, ‏"אני ולירון עשינו הכל כדי לא להיפרד", באתר ‏מאקו‏, 11 באפריל 2012